# Pædagogisk fundament :

# Målgruppe og visitering

## Målgruppe

Målgruppen er børn og unge i alderen 10-17 år ved indskrivningen.

”Det røde hus ” er for de 10 – 14/15 årige samt aflastning.

”Pælehuset” vil være for de 14/15 – 17 + årige.

Aflastningspladser

**Målgruppen** for børn/unge på Peterslyst.

* Det er børn og unge, der lider under omsorgssvigt og ustabile forhold i hjemmet eller manglende tryghed og manglende konsekvens i opdragelsen, med grænseoverskridende adfærd, og hvor det ofte mislykkes at opnå alderssvarende indlæring og uddannelse.
* Det er adfærdsvanskelige og utilpassede børn og unge, der ikke føler sig hjemme hverken i folkeskolen eller på gadehjørnet, og som har brug for nye muligheder og gode rammer for at få en fornuftig og livsbekræftende retning på tilværelsen.
* Der modtages børn og unge, der befinder sig inden for normalområdets rammer, men med familiemæssige, skolemæssige og sociale problemer.

De unge er meget forskellige, men deres livsvilkår har generelt set været svære, og de har derfor fællestræk, som bl.a. kan være, at de:

* Har svære empatiforstyrrelser
* Problematisk eller selvskadende adfærd
* Mangler nære stabile relationer til voksne
* mangler komme i trivsel og få mod på og lyst til livet
* svær start ved forberedelse til et voksenliv

Den pædagogiske indsats er tilrettelagt individuelt og i samarbejde med den unge, sagsbehandler og evt. pårørende.

##

## Afgrænsning af målgruppen

Opholdsstedet modtager ikke:

* Unge med hårde stofproblemer
* Unge med omfattende kriminalitet
* Unge, som er fysisk handicappede i en grad, som kræver hjælp til den personlige pleje.
* Unge med gennemgribende psykiatriske problematikker, som i udtalt grad hæmmer den unges realitetssans og samarbejdsevne.
* Unge, der er multihandicappede

De børn og unge, der optages i opholdsstedet, skal have en erkendelse af, at de har problemer.

Opholdsstedets profil heste, ridning og Wild Life.

Børnene/de unge er desuden i gang med skole/uddannelse

# Pædagogiske målsætning og metoder

## Målsætning

Peterslyst ønsker gennem sin virksomhed at sikre, at de unge i deres videre liv kan klare sig uden at være afhængige af det sociale system og at skulle leve af overførselsindkomster. De unge skal lære noget, det skal gå fremad for dem, så livet bliver kvalitetsfyldt og tilfredsstillende for hver enkelt.

Derfor satser vi på uddannelse i meget bred forstand. De unge skal have stor viden og grundig træning i alt, der hører til den traditionelle skolegang, ligesom de skal blive dygtige til at begå sig blandt mennesker, nationalt som internationalt.

Opholdsstedet tilbyder unge et hjem, et fristed og et uddannelsessted.

## Metoder

De voksne på Peterslyst sikrer de rammer, der gør Opholdsstedet til et rart sted at være med respekt for den enkelte og med respekt for fællesskabet. Det er afgørende for de unge at de konstant får erfaringer med, at deres egne handlinger, får betydning for, hvordan hverdagen virker. Derfor er samværet og samarbejdet omkring dagligdagens praktiske gøremål og opgaver en central del af strukturen

Med uddannelsessted tænker vi det, så vidt muligt, på alle fronter; social og kulturel læring, skole- og håndværksmæssige færdigheder og sidst, men absolut ikke mindst, at blive rustet til fremtiden.

At den unge på sine egne præmisser bliver så selvhjulpet som muligt. På dette punkt er det overordnede mål, at den unge bliver ved at udvikle og uddanne sig. Som menneske og medborger, lærer at tage ansvar og udnytte sine muligheder bedst muligt.

Dette kan være i form af uddannelse, frivilligt arbejde, fleksjob eller noget helt fjerde.

Her er der oplevelser, lærdom, udfordringer, kærlighed og krav som ramme om et rigt ungdomsliv.

Vores profil på Peterslyst er heste, ridning og wild life. På Opholdsstedet arbejder vi med hesten som terapeutisk middel til at skabe personlig frigørelse og udvikling hos den unge. Hesten er sammen med den øvrige struktur med til at vække egenskaber, ansvarlighed og livslyst hos den unge. Det drejer sig om følelser, fornemmelser, færdigheder og indsigt samt masser af praktisk arbejde.

Det er ikke et ”must” at den unge skal synes, at heste er det bedste. Mulighederne for andre aktiviteter er talrige. Er der unge, som endnu ikke har fået nogen fritidsinteresser, bliver vedkommende enten draget af aktivitetsniveauet på ridecenteret eller også vil mange andre aktivitetstilbud være en mulighed: Fiskeri, rulleskøjteløb, orienteringsløb, mountainbikekørsel eller et musikinstrument, for at nævne blot et lille udsnit.

De unge får således mulighed for gennem kortere eller længere ophold på opholdsstedet, at få en mulighed, de ikke har haft før i deres liv – nemlig muligheden for at vælge, hvordan deres liv skal se ud fremadrettet – naturligvis med deres ressourcer ønsker og de reelle muligheder som referenceramme.

Mange af deres hidtidige valg har været fravalg – altså valg truffet på grundlag af noget, de af en eller flere årsager ikke kunne håndtere.

Ved at de får flere ressourcer, større overblik, indsigt og ansvarsfølelse, kommer også muligheden for at vælge til.

Og her opstår så den fair balance, som den unge selv kan vælge: nemlig at selv styre, hvad der vælges til og hvad der vælges fra.

Her styrer den unge sit eget liv, modsat af at blive styret af begivenhederne.

Det overordnede mål for et samarbejde mellem Peterslyst, den unge og vedkommendes nærmeste netværk er, at den unge får optimale muligheder for at mestre sit eget liv.

##

## Pædagogiske metoder

Peterslyst er et opholdssted - men vi ser os selv som et udviklingssted, hvor det hele menneske med alle dets forskelligheder kommer i spil. Alle er født med forskellige forudsætninger og personalet er derfor vant til at arbejde med stor respekt for den enkelte unikke historie. På opholdsstedet Peterslyst tror vi på, at et menneske "kan lære at kunne selv", men nogle gange må der hjælp til.

**Peterslyst har en pædagogisk arbejdsform, som tager udgangspunkt i en socialpædagogisk tradition og en tværfaglig inspiration fra især systemisk tænkning, miljøterapi og relations pædagogiske metoder.**

Vi benytter de metoder, der gør mest nytte og gavn i arbejdet med den enkelte unge. Metoder og teorier bruger vi til at styrke, underbygge og kvalificere det pædagogiske arbejde.

Pædagogikken i ”det røde hus” og ”Pælehuset”.
Opholdsstedet pædagoger er fagligt funderet inden for den anerkendende pædagogik, som bygger på en systemisk tilgang. Den systemiske tankegang gør, at man møder de unge nysgerrigt, undrende og spørgende, da svaret ligger hos de unge selv.

De unge, som er tilknyttet ”det røde hus” og ”Pælehuset” har ofte en livslang erfaring bag sig, som er præget af mange følelsesmæssige og sociale nederlag. Pædagogerne hjælper bl.a. med at sprogliggøre disse oplevelser idet fortiden er med til at skabe perspektivet på fremtiden for at kunne agere i det sociale fællesskab.

Pædagogerne yder bl.a. støtte til:
• At styre økonomien
• At finde skole eller beskæftigelse
• Dagligdags gøremål som tøjvask, indkøb o.lign
• Mødetider hos tandlæge o.lign. samt transport dertil.

Støtte til det svære for den enkelte – det kan være:
• Styre temperamentet
• Overholde aftaler
• Huske regler
• Respektere grænser
• Sætte grænser for, hvad man vil være med til.
• At sige nej og blive forstået
• At sige ja og blive forstået
• At kunne samarbejde og lytte til andre
• At blive hørt

Derudover er der en række faste aktiviteter på Peterslyst (ferieture, værksted, byture og motionstilbud), som de unge kan være en del af, hvis deres fysiske og psykiske tilstand tillader det.

***Vores tanker omkring aflastning på Opholdsstedet.***

De unge, der kommer i aflastning, skal tages godt imod og føle sig som en del af Opholdsstedet. Vi vil arbejde på, at de bliver en del af huset og kendt med de andre unge. Vi vil arbejde på at skabe gode relationer mellem de unge i aflastning og de andre unge på Opholdsstedet. Måske opstår der venskaber, som varer ved ud over aflastningsweekenderne. Vi har et hus med unge, som er gode rent socialt og velfungerende unge. Vi vurderer at det vil være givende og udviklende for dem at skulle tage godt imod unge i aflastning.

**Betydning for den anbragte målgruppe : (Hvorledes sikres de ?)**

**Interaktion mellem aflastningsgruppe og døgngruppe – fordele og ulemper**

Vores vurdering er at den anbragte målgruppe vil nyde godt af, at der er flere unge på stedet. Peterslyst har været i en situation, hvor der er blevet færre og færre indskrevne unge og deraf meget mindre ”liv” på stedet.

De har oplevet en lidt stille periode og er selv efterspørgende efter nye kammerater.

Så langt hen ad vejen vil vi opleve det som ressource givende for de i forvejen anbragte unge. Vi er dog bevidste om, at der muligvis vil kunne opstå problemstillinger mellem grupperne når ”hvedebrøds dagene” er ovre og de kommer til at lære hinanden at kende på godt og ondt, men vi forventer at fordelene vil være langt overvejende.

Den anbragte målgruppe sikres ved, at de stadig har den personale normering som de også har, når der ikke er unge i aflastning.

Vi vil skabe et fællesskab mellem grupperne, som også giver mulighed for, at den enkelte kan trække sig, når der er behov for dette.

Vi vil gennem samtaler med de unge følge op på situationer og episoder som er opstået, som enten kan være negative eller positive.

En vigtig læring i livet er at mennesker er forskellige og opfatter ting forskelligt, men at alle skal behandles på en ligeværdig og respektfuld måde.

Dette er en læring som er ekstrem vigtig for begge målgrupper både nu og i deres fremtidige tilværelse.

**Betydning for døgnanbringelserne.**

Der har gennem længere tid både været en fast unge-gruppe og en fast medarbejder gruppe på Peterslyst. Vi tror på, at man også udvikler sig gennem mødet med et andet menneske og ser derfor en nødvendighed i udviklingen, at den anbragte målgruppe også udfordres lidt på samspillet mellem mennesker de kender og ikke kender.

Der vil opstå udfordringer for de anbragte unge om, at tingene evt. gøres på en lidt anden måde end den sædvanlige, det er ingen skade til.

Vi mener, at det at mestre forandringer er en del af livet. Vi er meget bevidste om, at den anbragte målgruppe har brug for struktur, men tænker at det også for dem ville være gavnligt engang i mellem at bryde strukturen og se hvor det bærer os hen – for derefter at tackle de udfordringer der opstår. Dette er en vigtig del på vej til voksenlivet. Nogle dage bliver helt som planlagte mens andre ender i en retning man ikke på forhånd havde set. Disse små forstyrrelser skal læres at mestres.

Botræning i ”Pælehuset”

Vi ønsker at give de unge fast grund under fødderne i form af intensiv træning i at kunne klare de grundlæggende forhold i hverdagen. Denne træning kalder vi bredt for botræning og dette omfatter elementer som:

* At kunne holde egen bolig ren, med orden og indbydende
* At kunne indrette egen bolig pænt og hensigtsmæssigt inde og ude
* At kunne sørge for personlig hygiejne lige fra tøjvask til at være velsoigneret
* At kunne lave sund og velsmagende mad
* At holde styr på sin økonomi – at få pengene til at række til de faste udgifter, til køb af tøj, øvrige fornødenheder samt til fornøjelser og opsparing
* At kunne foretage de mest almindelige reparationer i hjemmet
* At få opbygget gode livsvaner – med motion, sport, sund mad og en indholdsrig og meningsfuld hverdag
* At kunne planlægge og administrere sin tid, overholde aftaler, komme op om morgenen

**Opholdsstedet pædagogiske målsætning og metoder vil opfylde målgruppens behov for**

* Nære stabile relationer til voksne
* At komme i trivsel og få mod på og lyst til livet
* Forberedelse til et voksenliv

## Handleplaner

I samarbejde med den enkelte unge, den anbringende kommunes og Peterslyst udarbejdes en handleplan for opholdet, der vil indeholde et meningsfuldt skole eller aktivitetstilbud, fx en STU uddannelse på Peterslyst, jobtræning eller beskyttet beskæftigelse udenfor Peterslyst.

### Forældresamarbejde

Konceptet for forældresamarbejde, som gennem årene er iscenesat af opholdsstedet, kommer også til at omfatte de voksne, der er omkring en ung i aflastning. Det betyder, at de voksne i den unges netværk inviteres til alle de arrangementer opholdsstedet har.

Det er vigtigt at bevare de gode relationer i de unges liv og personalet vægter derfor samarbejde med forældre og andre betydningsfulde personer i de unges liv.